b'\n_START_ARTICLE_\nRimantas Armonas\n_START_PARAGRAPH_\nRimantas Armonas (g. 1952\xc2\xa0m. spalio 23 d. Vilniuje)\xc2\xa0\xe2\x80\x93 Lietuvos violon\xc4\x8delininkas, pedagogas, Lietuvos muzikos ir teatro akademijos ir Vytauto Did\xc5\xbeiojo universiteto profesorius. LMTA Kamerinio ansamblio katedros ved\xc4\x97jas.  Lietuvos Respublikos Vyriausyb\xc4\x97s kult\xc5\xabros ir meno premijos laureatas (2017m.), Auksinio disko laureatas (2005 m.)\n_START_SECTION_\nBiografija\n_START_PARAGRAPH_\nT\xc4\x97vas Augustinas Armonas\xc2\xa0\xe2\x80\x93 fleitininkas, mama Emilija Pilotait\xc4\x97-Armonien\xc4\x97\xc2\xa0\xe2\x80\x93 smuiko pedagog\xc4\x97, sesuo Ingrida Armonait\xc4\x97-Galinien\xc4\x97\xc2\xa0\xe2\x80\x93 smuikinink\xc4\x97, \xc5\xbemona Irena Uss-Armonien\xc4\x97 - pianist\xc4\x97, s\xc5\xabnus Edvardas Armonas - violon\xc4\x8delininkas.  _NEWLINE_1975\xc2\xa0m. baig\xc4\x97 Lietuvos konservatorij\xc4\x85, prof. Silvija Sondeckien\xc4\x97). 1975\xe2\x80\x931978\xc2\xa0m. sta\xc5\xbeavo Maskvos konservatorijoje, prof. Valentin Feigin. _NEWLINE_Nuo 1978\xc2\xa0m. Lietuvos konservatorijos, v\xc4\x97liau Lietuvos muzikos ir teatro akademijos (LMTA) d\xc4\x97stytojas, nuo 1994\xc2\xa0m. docentas, nuo 2003\xc2\xa0m. profesorius. 2000\xe2\x80\x932011\xc2\xa0m.m.\xc2\xa0\xe2\x80\x93 LMTA Kauno fakulteto Stygini\xc5\xb3 instrument\xc5\xb3 katedros ved\xc4\x97jas. Nuo 2011 m. VDU profesorius. LMTA Senato narys. Nuo 2018 m. LMTA Kamerinio ansamblio katedros ved\xc4\x97jas._NEWLINE_Mokiniai: Edvardas Armonas, Mindaugas Ba\xc4\x8dkus, Elena Daunyt\xc4\x97, Domas Jak\xc5\xa1tas, Jurgis Karbauskas, Justas Kulikauskas, Gleb Py\xc5\xa1niak, Ign\xc4\x97 Pikalavi\xc4\x8di\xc5\xabt\xc4\x97, Tomas Raman\xc4\x8di\xc5\xabnas, Gabriel\xc4\x97 Samolyt\xc4\x97, Tomas \xc5\xa0atas, R\xc5\xabta Tamutyt\xc4\x97, Rokas Vaitkevi\xc4\x8dius. 1986\xe2\x80\x931988\xc2\xa0m. d\xc4\x97st\xc4\x97 Al\xc5\xbeyro nacionaliniame muzikos institute, 1991\xe2\x80\x932011\xc2\xa0m. d\xc4\x97st\xc4\x97 tarptautiniuose interpretacijos kursuose Suolahti (Suomija), Leipzig, Mannheim (Vokietija), Lyon (Pranc\xc5\xabzija), Bruxelles (Belgija), Malmo (\xc5\xa0vedija), Lodz,Wroclaw,Krakow, Warszawa (Lenkija). Minsk (Baltarusija), Ryga, Kuldiga (Latvija). Kamerini\xc5\xb3 ansambli\xc5\xb3 \xe2\x80\x9eArmonas-Uss Duo\xe2\x80\x9c ir \xe2\x80\x9eArmon\xc5\xb3 trio\xe2\x80\x9c narys. Kaip solistas, su pianiste Irena Uss-Armoniene, \xc4\xafvairi\xc5\xb3 ansambli\xc5\xb3 sud\xc4\x97tyje  koncertavo Lietuvoje bei u\xc5\xbesienyje. Pirmasis grie\xc5\xbe\xc4\x97 50 lietuvi\xc5\xb3 ir u\xc5\xbesienio \xc5\xa1ali\xc5\xb3 kompozitori\xc5\xb3 k\xc5\xabrinius.'